jkorsvik/nowiki_second_scrape_merged huggingface dataset:
Gudbrand Kula

Gudbrand Kula (Gudbrand Olavsson Kula) (født ca. 923, død 970) fra Opplandene. Han huskes ettersom han var far til Åsta Gudbrandsdatter fra Vestfold (født 970), og dermed morfar til de senere kongene Olav den hellige og Harald Hardråde. Han var gift med Ulvhild.
Gudbrand er nevnt i Snorre Sturlasons saga om Olav Tryggvasson og i Den legendariske saga om Olav den hellige, kap. 1.Åsta Gudbrandsdatter ble gift med Vestfold-kongen Harald Grenske. Ifølge Snorre Sturlasson dro Harald til Sverige og fridde til Sigrid Storråde fordi hun var av bedre ætt enn den kona han hadde. Sigrid avviste frieriet og tok livet av ham ved å skjenke ham full og brenne ham inne.
Gudbrand bodde i den nåværende Hole kommune, som Åsta flyttet tilbake til da Harald Grenske ble drept i 995, samme år som Olav den hellige ble født. Gudbrand deltok i oppfostringen av dattersønnen Olav fram til Åsta giftet seg med Sigurd Syr (Halvdansson). Åsta fødte senere halvbroren til Olav, den senere kong Harald Hardråde Sigurdsson. Hun fikk også sønnene Guttorm Sigurdsson og Halvdan Sigurdsson, og datteren Ingerid Sigurdsdatter.


== Referanser ==
Jurij Kravtsjenko

Jurij Fedorovytsj Kravtsjenko,  Юрій Федорович Кравченко, (født 5. mars 1951 i Oleksandrija i Kirovohrad fylke i Ukraina, død 4. mars 2005 i Kontsja Saspa) var tidligere innenriksminister (1995–2001) i Ukraina. 
Kravtsjenko ble funnet død i sitt sommerhus nær hovedstaden Kyiv. Han var innkalt som vitne i etterforskningen vedrørende drapet på den opposisjonelle georgisk-ukrainske journalisten Heorgij Gongadze, som ble funnet halshugget i 2000. Kravtsjenko skulle høtt opp som vitne bare timer etter at han ble funnet død.
Et håndskrevet brev, som ble formodet å være et selvmordsbrev, ble funnet ved liket:

Мої дорогі, я не винуватий ні в чому. Пробачте мене, я став жертвою політичних інтриг Президента Кучми і його оточення. Іду від вас з чистою совістю, прощавайте.«Mine kjære, jeg er uskyldig. Tilgi meg, jeg er offer for president Kutsjmas og hans omgivelsers politiske intriger. Jeg går fra dere med en ren samvittighet, lev vel.»
Sørkedalen

Sørkedalen er en dal nordvest i Oslo kommune, beliggende mellom Voksenåsen og Tryvannshøgda i øst og Venneråsen i vest.


== Beskrivelse ==
Dalen utgjør et eget bygdesamfunn med en kultur som skiller seg distinkt fra resten av kommunen og som har bevart et ikke-urbant preg. Dalen er hovedsakelig bebygget med gårdsbruk, og er et populært utfartssted for friluftsaktiviteter som skitur og ridning for befolkningen i Oslo vest. Ved inngangen til dalen ligger Bogstad gård og Oslo Golfklubb.

Sørkedalselven renner gjennom dalen og ut i Bogstadvannet. Sørkedalen er et fint utgangspunkt for skiturer i Nordmarka. Det går et bredt nettverk av sommer- og vinterløyper tilrettelagt av Skiforeningen. Det arrangeres også skiskole for barnehager og skoler i Oslo.
Sørkedalen er omtrent 10 km lang og ligger hovedsakelig innenfor Markagrensen, bortsett fra det sydligste området nærmest Bogstad som ligger i bydel Vestre Aker.
Sørkedalen skole ligger midt i den videste delen av Sørkedalen. Den har barnetrinn og videreføres tross tidvis ganske lave elevtall. Det er også butikk og cafe ved skolen.
Sørkedalen kirke ligger like sør for skolen, og er en steinkirke.
Skiløperne Lauritz Bergendahl og Johan Grøttumsbråten kom fra Sørkedalen.


== Gateadresse ==
Sørkedalen (817-993, 804-994) var også en tid gateadresser i bydel Vestre Aker. Den ble brukt for gårder og plasser mm. i Sørkedalen, enten de lå tett opptil Sørkedalsveien eller ikke. Systemet ble brukt dels parallelt med adressene i Sørkedalsveien.


== Referanser ==


== Litteratur ==
Sverre Grimstad: Nordmarka – merker og mysterier. Andresen og Butenschøn Oslo 2008. ISBN 978-82-7981-053-7


== Eksterne lenker ==
Hjemmeside
Mithqal

Mithqál er en eldre tradisjonell enhet for vekt i Midtøsten. Det tilsvarer 3.5 gram. Det er brukt i Kitáb-i-Aqdas som referanse for en mengde gull eller sølv for ulike formål, vanligvis i mengder på 9, 95 eller 95 mithqáler. Ekvivalenter i det metriske systemet og troy-unser (brukt for vektmåling av fine metaller er som følgende):

9 mithqáler = 32,775 gram = 1,05374 troy-unser
19 mithqáler = 69,192 gram = 2,22456 troy-unser
95 mithqáler = 345,958 gram = 11,12282 troy-unser1 mithqal = 4,608 gram(4,25 i andre kilder), men dette justert til 5 gram for å gjøre lettere å beregne hos gullsmedene. Altså 1 mithqal = 5 gram.
Shoghi Effendi bekrefter at «en mithqál består av nitten nakhud».
Enheten ble tradisjonelt brukt i Midtøsten og hadde bestått av 24 nakhud, men i Bayánenen ble dette endret til 19 nakhud og Bahá'u'lláh bekreftet denne størrelsen på mithqál i bahai-lovene. Brukes som målesystem av bahaier for betalning av huqúqu'lláh
Kareem Abdul-Jabbar

Kareem Abdul-Jabbar (født 16. april 1947 som Ferdinand Lewis Alcindor Jr) er en tidligere amerikansk basketballspiller. Siden han er 218 cm høy, var han en naturlig center.  Abdul-Jabbar byttet navn etter at han konverterte til islam på slutten av 60-tallet. Han har også skrevet to romaner om Sherlock Holmes.


== NBA-karriere ==
Abdul-Jabbar spilte 20 sesonger i den amerikanske basketballigaen NBA for Milwaukee Bucks og Los Angeles Lakers. Han er NBAs mestscorende spiller gjennom tidene med 38 387 poeng og ble kåret til ligaens mest verdifulle spiller seks ganger. Abdul-Jabbar ble NBA-mester seks ganger; en gang med Milwaukee, de andre med Los Angeles.


=== Tidligere lag ===


=== Utmerkelser ===


=== Statistikker fra Abdul-Jabbars NBA-karriere ===
Tabellen viser Kareem Abdul-Jabbar sine statistikker i hans NBA-karriere. Noen av statistikkene ble ikke ført i enkelte deler av karrieren og er derfor ikke med.


==== Tegnforklaring ====


==== Statistikker ====


== Karriere ut over basketball ==
Abdul-Jabbar hadde en sentral rolle i Bruce Lee-filmen Game of Death fra 1978. I tillegg spilte han andre flykaptein i filmen Hjelp, vi flyr!. Han medvirket også i én episode i siste sesong av Under samme tak.
Som skribent har Abdul-Jabbar bidratt til det amerikanske sosialistiske tidsskriftet Jacobin.


== Referanser ==


== Kilder ==
Abdul-Jabbars biografi hos basketball-reference.com
Abdul-Jabbars biografi hos NBA.com
Abdul-Jabbars statistikker hos NBA.com


== Eksterne lenker ==
(en) Offisielt nettsted 
(en) Kareem Abdul-Jabbar – kategori av bilder, video eller lyd på Commons 
(en) Kareem Abdul-Jabbar på Internet Movie Database 
(sv) Kareem Abdul-Jabbar i Svensk Filmdatabas 
(da) Kareem Abdul-Jabbar på Filmdatabasen 
(fr) Kareem Abdul-Jabbar på Allociné 
(en) Kareem Abdul-Jabbar på AllMovie 
(en) Kareem Abdul-Jabbar hos The Movie Database 
(en) Kareem Abdul-Jabbar på Twitter 
(en) Kareem Abdul-Jabbar på Facebook 
(en) Kareem Abdul-Jabbar på Instagram 
(en) Kareem Abdul-Jabbar på YouTube 
(de) Kareem Abdul-Jabbar – Munzinger Sportsarchiv 
(en) Kareem Abdul-Jabbar – Basketball-Reference.com
Angra dos Reis

Angra dos Reis er en by og kommune i delstaten Rio de Janeiro i sørøstregionen av Brasil. Byen ligger ved kysten, sør i delstaten og har en befolkning på om lag 100 000 innbyggere. Kommunen grenser til nabokommunene Bananal (SP), Cunha (SP), Mangaratiba, Paraty, Rio Claro og São José do Barreiro (SP). 
Byen fikk navnet Angra dos Reis (Kongenes bukt) av Portugiseren André Gonçalves. Han kom dit som første Europeer den 6. januar 1502 (Hellige Trekongers dag). Byen fungert en periode som eksport- og importhavn for industrien i delstaten São Paulo, blant annet kaffe
Byen er i dag preget av industri og har blant annet oljeraffineri, skipsverft, fiskeindustri samt Brasils eneste atomkraftverk. Byen er også utgangspunkt for turisttrafikk ut til øya Ilha Grande.


== Referanser ==


== Eksterne lenker ==
(pt-BR) Offisielt nettsted 
(en) Angra dos Reis – kategori av bilder, video eller lyd på Commons
Niterói

Niterói er en by og kommune i delstaten Rio de Janeiro i sørøstregionen av Brasil. Byen ligger på nordsiden av Guanabarabukten, som skiller den fra delstatshovedstaden Rio de Janeiro. De to byene er forbundet med en 13 kilometer lang bro samt med ferge.
Byen ble grunnlagt den 22. november 1573 av en tupi-indianer med navnet Araribóia. Dette er den eneste byen i Brasil som har blitt grunnlagt av en indianer. Byen skiftet navn fra Vila Real da Praia Grande til Niterói den 6. mars 1835. Navnet stammer fra tupi-ordet Nictheroy, som betyr «skjulte vann». Samme dato ble statusen endret fra landsby til by.
Museet Niterói museum for moderne kunst er byens kjennemerke. Det er tegnet av Brasils berømte arkitekt Oscar Niemeyer.
I Niterói ligger også skipsverfet Vard, som er eid av Fincantieri.


== Galleri ==

		


== Referanser ==


== Eksterne lenker ==
Offisielt nettsted 
(en) Niterói – kategori av bilder, video eller lyd på Commons 
(en) Niterói – galleri av bilder, video eller lyd på Commons 
http://www.guianiteroi.com.br Arkivert 5. november 2014 hos Wayback Machine.
http://www.educacaoniteroi.com.br
http://www.ponte.com.br/ Arkivert 17. mai 2008 hos Wayback Machine.
http://www.macniteroi.com.br Arkivert 1. juni 2016 hos Wayback Machine.
http://www.tmnit.com.br
http://www.culturaniteroi.com.br
http://www.niteroiartes.com.br
http://www.niteroiturismo.com.br
http://www.officialsite.com/index.asp?RegionId=65&CategoryID=1
Langton Matravers

Langton Matravers er en landsby og et verdslig sogn i det administative distriktet Purbeck på halvøya Isle of Purbeck i grevskapet Dorset, England. Den ligger 3,2 km vest for sentrum av byen Swanage og 8 km sørøst for festningen Corfe Castle fra 1000-tallet. Stedet er et populært turistmål. Ved folketellingen i 2011 hadde landsbyen og sognet en befolkning på 853 innbyggere.


== Historie ==

Stedsnavnet «Langton» alene har angelsaksisk opprinnelse, og det er tallrike landsbyer og grender i England som har dette navnet i en eller annen form. Grunnen til at det er vanlig er at det betyr «lang gård eller eiendom» ved kombinasjonen av to angelsaksiske ord, «lang» + «tun». Flere av disse er omtalt i Domesday Book for 1086 under ulike gjengivelser, her som Langetone. Den andre halvpart i navnet, «Matravers», som antagelig ble benyttet for å skille det fra andre stedsnavn med samme navn, kommer fra lord Mautravers, og har i seg selv fransk opprinnelse i «mal traverse».Historisk har steinbrudd vært en viktig inntektskilde, og marmor og kalkstein fra Langton har vært i bruk siden romersk tid.Landsbyen har et lite lokalmuseum, Langton Matravers Museum, som er lokalisert i St George's Close, et tidligere vognhus som ligger bak sognekirken. Museet fokuserer på steinindustrien som har historisk sett vært viktig for landsbyen. Det har rundt 25 000 gjenstander, og er åpent i turistsesongen.
Sognekirken, viet til sankt Georg, har et tårn fra ca. 1320, mens resten av kirken er resultatet av ombygging i 1876. Den ene av de tre kirkeklokkene er fra 1420.


== Referanser ==


== Eksterne lenker ==
(en) Langton Matravers – kategori av bilder, video eller lyd på Commons

Landsbyens nettsted
Informasjon og lenker om landsbyen
Dorset Online Parish Clerks, arkiv for søkbar informasjon online
Long Island

Long Island er en øy i den amerikanske delstaten New York. Den er rundt 190 km lang og 20–32 km bred, og deler seg i to grener ved sin østlige ende, kjent som North Fork og South Fork.
Vest på øya ligger fylkene Kings og Queens, og øst for dem er fylkene Nassau og Suffolk.
Geologisk er øya dannet av to rygger av istidsmorener hovedsakelig bestående av grus og løs sten over dypt grunnfjell. Teknisk sett er øya egentlig en halvøy adskilt fra fastlandet av East River, et tidevannsestuar fra Hudsonelva. Den østre siden av øya er fortsatt delvis preget av landbruk, og inneholder nå mange vingårder i tillegg til tradisjonelle jordbruk. Fiske er også en industri på øya, i landsbyene Northport and Montauk.
Siden andre verdenskrig har Long Island fått et stadig større forstadspreg og er i noen områder fullt ut urbanisert. South Fork inkluderer området kjent som The Hamptons, som er et populært sommersted for New Yorks velstående innbyggere.


== Referanser ==


== Eksterne lenker ==
(en) Long Island – kategori av bilder, video eller lyd på Commons
Lytchett Minster

Lychett Minster er en liten landsby ved utkanten av byen Poole i det administrative distriktet Purbeck i grevskapet Dorset, England. Landsbyen utgjør sammen med Upton, som ligger like ved, på den andre siden av veien A35 en del av det verdslige sognet Lytchett Minster and Upton. Upton er nå forstad til Poole.Det er to valgkretser: Lychett Minster og Upton East er det ene mens Lychett Minster og Upton West er det andre. Den samlede befolkningen for de to valgkretsene for 2011 var 7 983.Første ledd i stedsnavnet kommer fra brytoniske litchet i betydningen «grå skog». Andre ledd i landsbyen stedsnavn har navn etter kirken, minster (merk, ikke minister), som betyr betyr domkirke eller klosterkirke. Kirken har ingen dedikasjon.
Det ligger flere herregårder i Lytchett Minster, hvorav en rommer Lytchett Minster School. 
Lytchett Minster Rugby Club spiller i Hampshire League og i Dorset and Wilts League.


== Referanser ==


== Se også ==
Lytchett Matravers


== Eksterne lenker ==
(en) Lytchett Minster – kategori av bilder, video eller lyd på Commons

Lytchett Minster, Dorset OPC
Lytchett Minster School
Bowmen of Lytchett Archery Club
Prosti

Prosti er i flere kirkesamfunn betegnelsen på et som regel geografisk avgrenset administrativt område. Et prosti er en enhet innen et bispedømme og ledes av en prost. Betegnelsene kan variere fra trossamfunn til trossamfunn, og det varierer også hvor vide reelle fullmakter en prost utøver innad i prostiet.     


== Den norske kirke ==
I Den norske kirke er landets elleve bispedømmer delt i 95 prostier. Det prostiet som omfatter bispedømmets domkirke, kalles et domprosti; det er således elleve domprostier i Norge. Det er rundt ti prostier i hvert bispedømme. Døvemenighetene i hele landet utgjør et prosti under Oslo bispedømme.
Prosten eller domprosten er den øverste geistlige leder i et prosti. Proster i Den norske kirke ble utnevnt av Kongen i statsråd inntil grunnlovsendringen av 21. mai 2012.
Det finnes også et ikke-territorielt avgrenset prosti, det som omfatter feltpresttjenesten. Prosten for feltprestkorpset holder til på Akershus festning, og er under tilsyn av Oslo biskop.


== Historikk ==
Prostiene (norrønt: prófastdœmi) ble neppe vanlig i Norge før etter 1273. Før reformasjonen var prosten biskopens fremste tjenestemann i lokalforvaltningen. Han kunne være en verdslig person. Etter reformasjonen ble han en rent geistlig person som fungerte som mellomledd mellom biskopen og det øvrige presteskapet. Rundt 1665 var det 43 prostier i Norge. Det siste århundret har antall prostier ligget på mellom 80 og 100. Siden 1973 er prosteembetet lagt til et bestemt soknekall og søkes samtidig med sokneprestembetet.


== Se også ==
Prostier i Norge
Historiske prostier i Norge
Norske prostier med egen artikkel på Wikipedia
Kirkesokn

Et kirkesokn (alternativt kirkesogn), eller bare sogn/sokn, er den laveste geografiske forvaltningsenheten i Den norske kirke. Et kirkesokn kan ha en eller flere kirker. Begreket sogn brukes også i Den danske kirke. I Norge var soknet også en kommunal forvaltningsenhet i perioden 1837-1950.Tidligere samlet man flere kirkesokn i et prestegjeld, og flere prestegjeld i et prosti. I dag inndeles prostiene direkte i kirkesokn, og de ulike prestene som er ansatt i prostiet betjener de ulike kirkesoknene.
Hvert kirkesokn har et menighetsråd. Kirkesoknet spiller derfor en rolle i kirkens rådsstruktur. Når det er flere sokn innenfor en kommune, ligger arbeidsgiverfunksjoner, forvaltningen av eiendom og kirkegårdsdrift under fellesrådet, som er sammensatt av representanter fra menighetsrådene. Er det bare ett sokn, er menighetsrådet også fellesråd.
Begrepet sokn viste opprinnelig kun til et geografisk område, mens begrepet menighet viste til kirkemedlemmene i det: "Den opprinnelige og grunnleggende kirkelige enhet er menigheten. Kirkens funksjoner så vel som den enkeltes medlemsforhold er knyttet til dette lokalt avgrensede personsamfunn. Territorialt har menigheten fra gammel tid falt sammen med den sivile enhet soknet, og omfatter alle kirkemedlemmer som bor i dette, derav ord som soknemenighet, soknekirke og lignende." I dag brukes disse begrepene side om side.Den katolske kirken i Norge bruker også begrepet sokn. Her omtales det som den laveste juridiske territoriale enhet, på samme linje (men høyere i rang) enn kvasisokn/kapelldistrikter.


== Se også ==
Sognekommune
Liste over Den norske kirkes sogn


== Referanser ==
Inzell

Inzell er en by og et kjent kursted i det sydlige distriktet Traunstein i Bayern i Tyskland. Det bor ca. 4300 innbyggere i Inzell (2004). 
Stedet er blant annet kjent for sin skøytebane, hvor VM på skøyter er blitt arrangert flere ganger. I 1974 ble Sten Stensen verdensmester i Inzell.
I 2005 var byen arrangør for VM enkeltdistanser, der Norge fikk to overraskende norske gull ved Even Wetten og Rune Stordal.
I 2011 ble den nye skøytehallen, Max Aicher Arena, åpnet.


== Bilder ==


== Referanser ==


== Eksterne lenker ==
Offisielt nettsted 
(en) Inzell – kategori av bilder, video eller lyd på Commons
Heerenveen

Heerenveen (uttale ) (vestfrisisk: It Hearrenfean (uttale )) er en kommune og en by i provinsen Friesland i det nordlige Nederland. Innbyggertallet per 1. januar 2006 var 28 475.


== Sport ==
Skøytestadionet Thialf var en av de første innendørsbanene i verden, og internasjonale storstevner trekker hvert år flere tusen tilskuere. Byens fotballag, SC Heerenveen, spiller sine hjemmekamper på Abe Lenstra Stadion i den nederlandske eliteserien.


== Personer med tilknytning til Heerenveen ==
Abe Lenstra – fotballspiller
Wim Duisenberg – økonom, bankmann
Margriet Zegers – landhockeyspiller
Franke Sloothaak – sprangrytter
Jacob de Haan – komponist
Falko Zandstra – skøyteløper
Carien Kleibeuker – skøyteløper
Sven Kramer – skøyteløper
Thijsje Oenema – skøyteløper


== Eksterne lenker ==
Offisielt nettsted 
(nl) Offisielt nettsted 
(en) Heerenveen (municipality) – kategori av bilder, video eller lyd på Commons
Šiauliai

Šiauliai (betyr «Skytterens by» og uttales «sjæolæi») er Litauens fjerde største by og ligger i den nordvestre del av landet.


== Historie ==
Byens grunnleggelse regnes nå til 22. september 1236, samme dag som da Solslaget fant sted ikke langt fra Siauliai. I byen ligger en liten park med Skyttermonumentet til minne om slaget i 1236.
Den utviklet seg først som en militærpost for å forsvare området mot angrep fra Den tyske orden og Den liviske orden. Etter slaget ved Grunwald i 1410 opphørte plyndringstoktene. I 1445 ble det bygd en trekirke, som ble erstattet av en mursteinskirke i 1634 som fremdeles står i sentrum av byen i dag. 
Šiauliai fikk magdeburgrettigheter i 1589. På 1500-tallet ble den det administrative senter i området, men på 1600- og 1700-tallet ble byen ødelagt av Den svenske syndfloden og byllepestepidemier. 
Antoni Tyzenhaus (1733-1785) startet radikale økonomiske og urbane reformer etter et voldelig bondeopprør mot kronen i Nord-Litauen. Han bygde opp byen i klassisistisk stil. Byen ble etterhvert en velutviklet by og Stanisław August Poniatowski, konge av Den polsk-litauiske realunion stadfestet i 1791 på ny Šiauliai sine byretter og gav den et byvåpen. 
Etter Polens delinger fikk Šiauliai et nytt byvåpen. Byen vokste og ble et viktig utdannings- og kultursenter. I 1836-1858 ble det bygd veier til Riga og Tilsit, i 1871 ble det bygd jernbanesamband til Liepāja og Romny. Šiauliai lå ved flere handelsruter og utviklet seg til en industriby. Alt i 1897 var den den tredje største byen i Litauen med om lag 16 000 innbyggere. Šiauliai var et senter for produksjon av lærprodukt. Chaim Frenkel eide den største lærfabrikken i Det russiske keiserdømme. 
De to verdenskrigene ødela tilsammen 80 % av bygningsmassen i byen.
Ikke langt fra Siauliai ligger Korshøyden, to små koller med tilsammen omkring 150 000 store og mindre kors på. Korshøyden er et av de viktigste religiøse og kulturelle minnesmerker i landet.


== Referanser ==


== Eksterne lenker ==
Offisielt nettsted 
(en) Šiauliai – kategori av bilder, video eller lyd på Commons 
(en) Šiauliai – galleri av bilder, video eller lyd på Commons
Nord Pool

Nord Pool AS, tidligere, Nord Pool Spot AS  er et aksjeselskap som eies av Euronext og de nordiske og baltiske stamnettoperatørene Statnett, Svenska Kraftnät, Fingrid Oyj, Energinet, og Litgrid.
Selskapet har som vedtektsfestet formål å organisere, drive og videreutvikle en markedsplass for fysisk handel med elektrisk kraft og andre energiprodukter i de områder som anses som adekvate, samt tilby tjenester som står i forbindelse med slik handel.Nord Pool Spot AS ble stiftet 27. desember 2001 og har forretningsadresse på Lysaker i Norge. Selskapet ble skilt ut fra Nord Pool ASA som startet opp som Statnett Marked AS i 1993. 20. januar 2016 byttet Nord Pool Spot navn til Nord Pool AS.I 2019 ble 494 TWh elektrisk kraft handlet via Nord Pool, hvor Norden og Baltikum sto for 381,5 TWh. I UK ble det handlet 94 TWh, og en rekord i intraday på 15,8 TWh ble oppnådd. 360 medlemmer fra 20 land handler via Nord Pool.I 2019 kjøpte Euronext 66 % av aksjene i Nord Pool.


== Referanser ==


== Eksterne lenker ==
(en) Offisielt nettsted 
(en) Nord Pool – kategori av bilder, video eller lyd på Commons
NATO-kallenavn for bombefly

NATO-kallenavn for bombefly er en liste for bombefly med sovjetiske, russiske og kinesiske opprinnelser, listet etter kallenavnet:

«Backfire» – Tupolev Tu-22M
«Badger» – Tupolev Tu-16
«Beagle» – Iljusjin Il-28 / Harbin H-5
«Bear» – Tupolev Tu-95 / Tupolev Tu-142
«Bison» – Mjasisjtsjev M-4
«Blackjack» – Tupolev Tu-160
«Blinder» – Tupolev Tu-22
«Brewer» – Jakovlev Jak-28
«Bull» – Tupolev Tu-4


== Se også ==
NATO-kallenavn
World Games Inc.

World Games Inc. (ofte forkortet WGI) var et australsk pyramideselskap med fokus på aksjespill og gambling. Selskapet ble stoppet i flere land på grunn av lovgivning som forbyr pyramidespill, deriblant i Norge og Sverige. Australsk rett slo også fast at selskapet var et ulovlig pyramidespill.WGI hadde sin storhetstid på begynnelsen av 2000-tallet og opplevde også stor vervesuksess i Norge. I 2004 kollapset hele selskapet og utløste medlemsflukt. Over 220 000 nordmenn hadde da blitt vervet, og de aller fleste av disse tapte store pengebeløp.I mars 2005 ble hele selskapet solgt av gründeren Gregory James Kennedy. Selskapet skiftet navn til Aspiritus, og det ble hevdet at alt av verdier og innskudd var videreført til det nye selskapet. Advokat Olav Sylte som ikke hadde vært nådig i sin omtale av WGI la heller ikke fingrene mellom i sin kritikk mot Aspiritus. Han ble stevnet av Aspiritus og advokat Per Danielsen for ærekrenkelser, men ble frifunnet i Kristiansand tingrett.I 2008 gikk Aspiritus konkurs. I et desperat forsøk på å tappe enda mer penger ut av de medlemmene som allerede hadde tapt store beløp på WGI og Aspiritus, ble det sendt ut informasjon om at pengene likevel ikke var tapt, og at de kunne overføres til et nytt selskap mot en betaling på 150 dollar.I etterkant av pyramideskandalen har flere av de norske medlemmene blitt etterforsket av skattemyndigheter.


== Se også ==
Tor Anders Petterøe
Tor Einar Olaisen


== Referanser ==
Massemord

Massemord er en handling når mange mennesker myrdes, typisk sett samtidig eller over en relativ kort tidsperiode. FBI, den amerikanske etat for etterforskning av kriminalitet, definerer massemord som mord på tre eller flere personer i løpet av en hendelse uten noen «avkjølingsperiode» mellom mordene. En massemorder opptrer typisk sett på et sted hvor en eller flere mennesker dreper andre personer. Mange handlinger som involverer massemord ender ofte med at de som er ansvarlige for handlingen dør av selvmord eller blir drept av politiet.Et eksempel er Andrej Tsjikatilo som ble dømt for 52 mord begått over en tiårsperiode. Holocaust omtales som organisert massemord og Adolf Eichmann regnes som en av de sentrale lederne i organiseringen av massemordet.Et annet eksempel på en massemorder er den norske nasjonalisten og islamofoben Anders Behring Breivik, gjerningspersonen bak terrorangrepene i Norge 22. juli 2011.


== Se også ==
Seriemord


== Referanser ==


== Eksterne lenker ==
«What makes a Mass Killer?», ABC News
Mass shootings interactive map
Online Encyclopedia of Mass Violence